b'\n_START_ARTICLE_\nCAGI\n_START_PARAGRAPH_\nCAGI (Rusko: \xd0\xa6\xd0\xb5\xd0\xbd\xd1\x82\xd1\x80\xd0\xb0\xcc\x81\xd0\xbb\xd1\x8c\xd0\xbd\xd1\x8b\xd0\xb9 \xd0\xb0\xd1\x8d\xd1\x80\xd0\xbe\xd0\xb3\xd0\xb8\xd0\xb4\xd1\x80\xd0\xbe\xd0\xb4\xd0\xb8\xd0\xbd\xd0\xb0\xd0\xbc\xd0\xb8\xcc\x81\xd1\x87\xd0\xb5\xd1\x81\xd0\xba\xd0\xb8\xd0\xb9 \xd0\xb8\xd0\xbd\xd1\x81\xd1\x82\xd0\xb8\xd1\x82\xd1\x83\xcc\x81\xd1\x82 (\xd0\xa6\xd0\x90\xd0\x93\xd0\x98) - Centralnij aerogidrodinami\xc4\x8deskij in\xc5\xa1titut) je ruski raziskovalni in\xc5\xa1titut, ki se ukvarja z aero- in hidrodinamiko. Ustanovil ga je pionir ruske aviacije Nikolaj Jegorovi\xc4\x8d \xc5\xbdukovski 1. decembra 1918 v Moskvi. Je eden izmed najpomembnej\xc5\xa1ih take vrste in\xc5\xa1titutov na svetu._NEWLINE_Med letoma 1925 in 1930 je CAGI sodeloval z Tupoljevim AGOS-om (Aviacijaa, Gidroaviacijaa i Opitnoje Strojitelstvo) - ki je bil prvi letalski konstruktorski biro v Sovjetski zvezi. ._NEWLINE_In\xc5\xa1titut ima ve\xc4\x8d tiso\xc4\x8d zaposlenih in ve\xc4\x8d kot 100 stavb._NEWLINE_CAGI je sodeloval direktno in indirektno pri skoraj vseh velikih aviacijskih projektih Rusije oziroma Sovjetske zveze. Med drugim je sodeloval pri na\xc4\x8drtovanju ene izmed najve\xc4\x8djih raket na svetu Energija in ruskega vesoljskega raketoplana Buran._NEWLINE_Trenutno sodelujejo pri novem potni\xc5\xa1kem letalu Irkut MS-21'